CELEX: 31988S0303
Language: el
Date: 1988-02-01 00:00:00
Title: Απόφαση αριθ. 303/88 ΕΚΑΧ της Επιτροπής της 1ης Φεβρουαρίου 1988 περί καθορισμού των ποσοστώσεων μειώσεως της παραγωγής κατά το πρώτο τρίμηνο του 1988 στο πλαίσιο της αποφάσεως αριθ. 194/88/ΕΚΑΧ περί παρατάσεως του συστήματος επιτηρήσεως και ποσοστώσεων παραγωγής για ορισμένα προϊόντα των επιχειρήσεων σιδήρου και χάλυβα

Avis juridique important

|

31988S0303

Απόφαση αριθ. 303/88 ΕΚΑΧ της Επιτροπής της 1ης Φεβρουαρίου 1988 περί καθορισμού των ποσοστώσεων μειώσεως της παραγωγής κατά το πρώτο τρίμηνο του 1988 στο πλαίσιο της αποφάσεως αριθ. 194/88/ΕΚΑΧ περί παρατάσεως του συστήματος επιτηρήσεως και ποσοστώσεων παραγωγής για ορισμένα προϊόντα των επιχειρήσεων σιδήρου και χάλυβα  

Επίσημη Εφημερίδα αριθ. L 030 της 02/02/1988 σ. 0022 - 0022

***** ΑΠΟΦΑΣΗ αριθ. 303/88 ΕΚΑΧ ΤΗΣ ΕΠΙΤΡΟΠΗΣ  της 1ης Φεβρουαρίου 1988  περί καθορισμού των ποσοστώσεων μειώσεως της παραγωγής κατά το πρώτο τρίμηνο του 1988 στο πλαίσιο της αποφάσεως αριθ. 194/88/ΕΚΑΧ περί παρατάσεως του συστήματος επιτηρήσεως και ποσοστώσεων παραγωγής για ορισμένα προϊόντα των επιχειρήσεων σιδήρου και χάλυβα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα,  την απόφαση αριθ. 194/88/ΕΚΑΧ της Επιτροπής της 6ης Ιανουαρίου 1988 περί παρατάσεως του συστήματος επιτηρήσεως και ποσοστώσεων παραγωγής για ορισμένα προϊόντα των επιχειρήσεων συδίρου και χάλυβα (1), και ιδίως το άρθρο 8 παράγραφος 1,  Εκτιμώντας:  ότι τα ποσοστά μειώσεως ορισμένων προϊόντων για το πρώτο τρίμηνο του 1988 καθορίστηκαν με την απόφαση αριθ. 239/88/ΕΚΑΧ της Επιτροπής (1)·  ότι το άρθρο 8 παράγραφος 1 της απόφασης αριθ. 194/89/ΕΚΑΧ προβλέπει ότι τα εν λόγω ποσοστά μειώσεως μπορούν να τροποποιηθούν, όχι αργότερα από την πρώτη εβδομάδα του δεύτερου μήνα του εξεταζόμενου τριμήνου, ανάλογα με την εξέλιξη της αγοράς·  ότι η εξέλιξη της αγοράς επιβάλει την τροποποίηση των ποσοστών μείωσης για το πρώτο τρίμηνο του 1988 στη βάση μελετών που διενεργήθηκαν σε συνεργασία με επιχειρήσεις και συνδέσμους επιχειρήσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Τα ποσοστά μειώσεως για τον καθορισμό των ποσοστώσεων της παραγωγής για το πρώτο τρίμηνο του 1986, που καθορίστηκαν με την απόφαση 239/88/ΕΚΑΧ, για τις ακόλουθες κατηγορίες προϊόντων τροποποιήνται ως εξής:  κατηγορία Ια: 38 %  κατηγορία Ιβ: 48 %  κατηγορία ΙΙ: 36 %  κατηγορία ΙΙΙ: 45 %  2. Τα ποσοστά μειώσεως για τον καθορισμό του τμήματος των ποσοστόσεων παραγωγής που μπορούν να διατεθούν στην κοινή αγορά, τα οποία ορίζει η απόφαση αριθ. 239/88/ΕΚΑΧ, για τις ακόλουθες κατηγορίες προϊόντων τροποποιούνται ως εξής:  κατηγορία Ια: 51 %  κατηγορία Ιβ: 49 %  κατηγορία ΙΙ: 54 %  3. Τα παραπάνω ποσοστά μειώσεως υποκαθιστούν τα αντίστοιχα ποσοστά που είχαν καθοριστεί στην απόφαση 239/88/ΕΚΑΧ.  Άρθρο 2  Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.  Η παρούσα απόφαση είναι δεσμευτική ως προς όλα τα μέρη της και ισχύει άμεσα σε κάθε κράτος μέλος.  Βρυξέλλες, 1 Φεβρουαρίου 1988.  Για την Επιτροπή  Karl-Heinz NARJES  Αντιπρόεδρος  (1) ΕΕ αριθ. L 25 της 29. 1. 1988, σ. 1.  (2) ΕΕ αριθ. L 24 της 29. 1. 1988, σ. 33.